laion/Wikipedia-Exotic huggingface dataset:
אברהם חיים הלוי

אברהם חיים הלוי (1927 - 3 בנובמבר 2006) היה פרופסור בפקולטה לחקלאות, המזון ואיכות הסביבה באוניברסיטה העברית. חתן פרס ישראל בתחום החקלאות (ה'תשס"ב). נולד בשנת 1927 בתל אביב. סבו היה הרב יוסף צבי הלוי, רבה של יפו אשר קבל את פרס ישראל בתחום הספרות תורנית (ה'תשי"ח), אמו היא דור שישי לראש"ז צורף. בשנים 1950–1955 למד חקלאות וביולוגיה באוניברסיטה העברית, וב-1958 קיבל תואר דוקטור באוניברסיטה העברית. יסד ב-1963 בפקולטה לחקלאות של האוניברסיטה העברית ברחובות את המחלקה לפרחים והיה מנהלה במשך 22 שנה. זו הייתה גם תחילתו של ענף תעשיית הפרחים בארץ שמגלגל היום מאות אלפי דולרים בשנה. נפטר ב-3 בנובמבר 2006, בגיל 79. 1961 - פרסים של החברה האמריקנית של מדע ההורטיקולטורה 1964 - לפרסום הטוב ביותר בעיתון החברה 1983 - עמית של החברה האמריקנית למדעי ההורטיקולטורה 1986 - הקדשה של הכרך השמיני של Horticultural Reviews 1990 - פרס "מגשים ישראל היפה" ביום העצמאות, מטעם נשיא מדינת ישראל, חיים הרצוג 1999 - אות כבוד כמייסד ענף הפרחים בארץ מטעם איגוד מגדלי הפרחים וצמחי הנוי 1999 - חבר האקדמיה הנורווגית למדעים 2002 - פרס ישראל לחקלאות 2003 - דוקטור לשם כבוד מאוניברסיטת ווטרלו בקנדה פרופ' אברהם חיים הלוי, באתר פרס ישראל אברהם חיים הלוי (1927-2006), דף שער בספרייה הלאומית
היינריך שיידמן

היינריך שיידמן (בגרמנית: Heinrich Scheidemann;‏ סביבות 1596–1663) היה נגן עוגב ומלחין גרמני. שיידמן היה מלחין העוגב הנודע ביותר בצפון גרמניה מראשית המאה ה-17 עד מחציתה, שסגנון כתיבתו ומאפייניה היו אות מבשר ליצירתם של דיטריך בוקסטהודה ויוהאן סבסטיאן באך. שיידמן נולד בווהרדן שבהולשטיין. אביו היה נגן עוגב הן בווהרדן והן בהמבורג וסביר להניח, שהיה מורו הראשון של היינריך. שיידמן למד אצל סוולינק באמסטרדם בשנים 1611 עד 1614, ונראה שהיה בין התלמידים שזכו להערכתו המיוחדת, כפי שאפשר להסיק מן הקאנון שסוולינק הקדיש לו לפני שובו לגרמניה. בשנת 1629, ואולי קודם לכן, עבד שיידמן בהמבורג כנגן עוגב בכנסיית קתרינה (קתריננקירשה), משרה שבה התמיד למשך יותר משלושים שנים, עד מותו בהמבורג בראשית 1663, במגפת הדבר שפרצה בעיר. שיידמן עשה לו שם כנגן עוגב ומלחין, כפי שמלמדת התפוצה הנרחבת של יצירותיו; כמות המוזיקה לעוגב ששרדה מיצירותיו של שיידמן עולה על זו של כל מלחין אחר בן זמנו. שלא כמלחינים גרמנים אחרים בראשית הבארוק, כמו פרטוריוס, שיץ, שיידט ושיין, שכולם כתבו ברוב הסוגות והסגנונות שרווחו אותם ימים, שיידמן כתב כמעט אך ורק מוזיקה לעוגב. שירים בודדים שרדו, כמו גם כמה יצירות לצ'מבלו, אבל אלה מגומדים לנוכח עשרות היצירות לעוגב, רבות מהן מרובות פרקים. תרומתו הקיימת ועומדת של שיידמן לספרות העוגב, ולמוזיקת הבארוק בכלל, היא המוזיקה שכתב לכוראלים לותרניים, בשלושה סוגים כלליים: כתיבה כוראלית לקנטוס פירמוס, סוג מוקדם של כוראל פרלוד; כוראלים "מונודיים", חיקוי לסגנון המונודיה של אותם ימים - סולו ווקאלי מעל בסו קונטינואו - אבל לעוגב סולו; ופנטסיות כוראליות משוכללות, המצאה חדשה, מבוססת על סגנון המקלדת של סוולינק אבל עושה שימוש במלוא המשאבים של פיתוחי עוגב הבארוק הגרמני. נוסף לעיבודי הכוראלים שלו, כתב גם מגניפיקטים, הכתובים לא רק בחלקים אחדים אלא גם בצורה מחזורית, המייעדת אותם לשימוש ליטורגי לסירוגין עם המקהלה בתפילות הערבית, טכניקה של מבנה מוזיקלי רב-פרקים, שתחזור ותופיע שוב במלוא עוצמתה רק במאה ה-19. בין תלמידיו היו יוהאן אדם ריינקן, ממשיכו בכנסיית סנטה קתרינה בהמבורג ודיטריך בוקסטהודה. Article "Heinrich Scheidemann, in The New Grove Dictionary of Music and Musicians, ed. Stanley Sadie. 20 vol. London, Macmillan Publishers Ltd., 1980. ISBN 1-56159-174-2 Manfred Bukofzer, Music in the Baroque Era. New York, W.W. Norton & Co., 1947. ISBN 0-393-09745-5 Pieter Dirksen, Heinrich Scheidemann's Keyboard Music. Its Transmission, Style and Chronology, Ashgate, Aldershot, 2007. ISBN 978-0-7546-5441-4 ערך "היינריך שיידמן" ב"מילון גרוב החדש למוזיקה ומוזיקאים" בעריכת סטנלי סיידי, כרך 20, לונדון, מקמילן 1980. מנפרד בוקופצר, "מוזיקה בתקופת הבארוק", ניו יורק, נורטון ושות' 1947 פיטר דירקסן, "המוזיקה למקלדת של היינריך שיידמן, הנחלתה, סגנונה וסדר הזמנים שלה", אשגייט ואלדרשוט 2007 מדיה וקבצים בנושא היינריך שיידמן בוויקישיתוף היינריך שיידמן, באתר MusicBrainz (באנגלית) היינריך שיידמן, באתר פרויקט מוטופיה היינריך שיידמן, באתר Discogs (באנגלית) היינריך שיידמן, באתר "Find a Grave" (באנגלית)
פרכאר פוטה

פרכאר פוטה (בגאלית סקוטית: Ferchar Fota - "פרכאר הגבוה"; נפטר בשנת 697) היה מלך דאל ריאטה החל משנת 696 ועד פטירתו. ההיסטוריונים אינם יודעים בוודאות האם שלט פרכאר רק בקנל לואיירן (שבט לואיירן) או בממלכת דאל ריאטה כולה. אביו של פרכאר היה פרדאך מק פרגוסה. פרכאר מוזכר לראשונה ב"דברי ימי טיגרנאך" בתיאור שנת 678 - בו הוביל את שבט לואיירן למלחמה והביס את הבריטונים בטירי. קרב זה מוזכר גם ב"דברי ימי אלסטר" אולם שמו של פרכאר אינו מוזכר בכרוניקה זו. על פי "דברי ימי טיגרנאך" פרכאר נפטר בשנת 697. משך שלטונו אינו ברור. על פי ה"דואן אלבאנאך" שלט פרכאר 21 שנים, אולם ייתכן שתקופה זו שלט על שבט לואיירן, ועלה לשלטון בדאל ריאטה רק לאחר מות קודמו - דומנל דון בשנת 696. בכרוניקות מוזכרים שנים מבניו - אינבכלאך וסלבאך כמלכי דאל ריאטה, ומקבת' נחשב לאחד מצאצאיו. דברי ימי אלסטר ודברי ימי טיגרנאך דברי ימי הפיקטים
קונקורדט

קונקורדט הוא הסכם בין הכס הקדוש לשלטונות מדינה, להסדרת היחסים שבין המדינה לכנסייה הקתולית. למשל, ההסכמים הלטרניים שנחתמו עם איטליה בשנת 1929, שבהם זכתה קריית הוותיקן בריבונות, כללו קונקורדט שקובע את הקתוליות כדת המדינה באיטליה, ומבטיח הגנה למוסדות הכנסייה שבמדינה. דת ומדינה קונקורדט, באתר אנציקלופדיה בריטניקה (באנגלית) קונקורדטים, דף שער בספרייה הלאומית ערך זה הוא קצרמר בנושא נצרות. אתם מוזמנים לתרום לוויקיפדיה ולהרחיב אותו.
אברהם הלוי

האם התכוונתם ל... רבי אברהם הלוי - רב בתקופת ראשוני הראשונים. בנו של רבי יהוסף הנגיד, נכד רבי שמואל הנגיד אברהם הלוי (חכם באשי) – החכם באשי הראשון אברהם חיים הלוי – בוטניקאי ישראלי, חתן פרס ישראל אברהם בן אליעזר הלוי – מקובל ומחשב קיצין אברהם בן יצחק הלוי – רב בלאקטש, מחבר "חוסן ישועה" וספרים נוספים אברהם הלוי (גינת ורדים) – מחכמי מצרים במאה ה-17, מחבר "גינת ורדים" אברהם הלוי (חלב) – רב מחלב אברהם הלוי (סלוניקי) – רב בסלוניקי, מחבר "עין משפט" אברהם הלוי (צעירי ציון) – מראשי צעירי ציון אברהם הלוי (פייטן)
אל-חארית אבן ג'בלה

אל-חארית אבן ג'בלה (בערבית: الحارث بن جبلة, ביוונית: Αρέθας) היה מלך שבט ע'סאן, שבט ערבי קדם-אסלאמי שישב בגבולותיה המזרחיים של האימפריה הביזנטית. אל-חארית מלך בין השנים 569-529. אל-חארית תמך במלחמתם של הביזנטים באימפריה הסאסאנית וכאות הוקרה קיבל את התואר פטריקיוס בשנת 529 מהקיסר יוסטיניאנוס הראשון. אל-חארית היה נוצרי שהאמין במונופיזיטיזם הגורסת כי השילוש הקדוש הוא בעצם ישות אחת. דבר זה הוביל לקידומה של הכנסייה האורתודוקסית הסורית. מדיה וקבצים בנושא אל-חארית אבן ג'בלה בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פיליפה מאנו

פיליפה מאנו (בצרפתית: Philippe de Hainaut, באנגלית: Philippa of Hainault‏; 24 ביוני 1311 – 15 באוגוסט 1369) הייתה אשתו של אדוארד השלישי, מלך אנגליה, ואחייניתו של פיליפ השישי, מלך צרפת. פיליפה נולדה בעיר ולנסיין שברוזנות אנו (בימינו בתחומי חבל נור-פה דה קאלה שבצרפת). היא הייתה בתם של וילם הראשון, רוזן אנו ושל ז'אן מוולואה, רוזנת אנו, אחותו של פיליפ השישי, מלך צרפת. ב-24 בינואר 1328 בקתדרלה של יורק נישאה לאדוארד השלישי, מלך אנגליה, אחד עשר חודשים לאחר שעלה על כס המלכות. היא ליוותה את אדוארד השלישי במלחמותיו נגד הסקוטים (1333) ונגד הצרפתים בפלנדריה (1338–1340). באוגוסט 1347, כאשר אדוארד השלישי כבש את העיר קאלה ועמד להוציא להורג שישה ממנהיגיה, פיליפה כרעה ברך בפניו והצליחה ברוב תחנוניה להניאו ממעשה זה. היא שימשה כעוצרת פעמים מספר כאשר אדוארד השלישי נעדר מן הממלכה, והתחבבה על נתיניה בשל טוב לבה ובשל התנהגותה האצילה. פיליפה ילדה לאדוארד 14 ילדים, שאחדים מהם מתו בילדותם. בנה הבכור היה אדוארד, הנסיך השחור, שלחם לצד אביו בקרב קרסי (26 באוגוסט 1346). פיליפה מתה בטירת וינדזור ב-1369 כתוצאה מבצקת, ונקברה במנזר וסטמינסטר. ההיסטוריון ז'אן פרואסאר היה בן חסותה מ-1361 עד 1366. מדיה וקבצים בנושא פיליפה מאנו בוויקישיתוף פיליפה מאנו, באתר אנציקלופדיה בריטניקה (באנגלית)
מדיום (תקשור)

מדיום (מאנגלית: Medium – אמצעי, מתווך) הוא אדם הטוען או שטוענים עליו שהוא בעל יכולת לקלוט דברים הנסתרים מהחושים הרגילים, באמצעות תפיסה על-חושית וכישורים רוחניים. השם "מדיום" משמש גם לתיאור אנשי במה וקוסמים אשר משתמשים בטכניקות שונות כגון זריזות ידיים וקריאה קרה על מנת ליצור את הרושם כי הם מחזיקים ביכולות מסוג זה, אף כי אינם טוענים לכך. כמו כן, נעשה שימוש בשם זה לתיאור האמונה כי ביכולתו של המוח להשפיע על העולם הפיזי, ולתיאור אנשים אשר לטענתם מחזיקים ביכולות טלקנטיות (כגון אורי גלר). בארצות הברית האמונה בתופעת המדיומים היא תופעה נפוצה – לפי סקר גאלופ משנת 2005, 41% מהאמריקאים מאמינים בקיום תפיסה על-חושית. בכל רחבי ארצות הברית מתקיימת כיום תעשייה גדולה של מדיומים אשר מתעסקים במתן עצות ללקוחות בתשלום, אף על פי שרבים מפקפקים בכוחותיהם של המדיומים הללו וטוענים כי הם מבצעים מעשי הונאה או שמדובר באנשים הסובלים ממחשבות שווא. הקהילה המדעית דוחה בכל תוקף טענות בדבר תפיסה על-חושית ויכולותיהם של המדיומים, והתופעה מוכרת כפסבדו-מדעית. עד היום לא נמצאה שום עדות נחרצת אשר מאמתת את קיום יכולותיהם של המדיומים. מחקר אשר התבצע באמצעות סריקת מוח אשר פורסם בשנת 2008 מספק את הראיות החזקות ביותר עד היום על כך שתופעות על-חושיות אינן קיימות. בשנת 1988 האקדמיה הלאומית למדעים של ארצות הברית הפיקה דו"ח בנושא אשר הגיע למסקנה כי לא נמצאה שום הוכחה במחקרים המדעיים שנערכו לאורך 130 השנים לקיומן של תופעות פראפסיכולוגיות. בסרט מזימות של אלפרד היצ'קוק משנת 1976 ברברה האריס מגלמת דמות של מדיום מזויפת המגלה כוחות על טבעיים לקראת סוף הסרט. בסרט החוש השישי משנת 1999 משחק השחקן הילד היילי ג'ואל אוסמנט דמות של מדיום המסוגל לראות את רוחות המתים. בסרט רוח רפאים משנת 1990 משחקת וופי גולדברג דמות של מדיום שרלטנית המגלה כי יש לה כוחות אמיתיים, וכי היא מסוגלת לתקשר עם סם (פטריק סווייזי) המת. סדרת ספרי אוד תומאס של הסופר האמריקאי דין קונץ מגוללת את קורותיו של אוד, צעיר אמריקאי הרואה את רוחותיהם של המתים ופותר בדרך זאת תעלומות בלשיות שונות. אתר האינטרנט הרשמי של מדיום (בCategory:Natural language) גרדיאן, מ' לאמאר קין, מדיום פופולרי בשנות ה-60 וה-70, באתר הארץ, 14 במרץ 2022 David W. Moore,‏ Three in Four Americans Believe in Paranormal, באתר Gallup,‏ 16 ביוני 2005 Ed J. Gracely, Ph.D.,‏ Why Extraordinary Claims Demand Extraordinary Proof, באתר Quackwatch,‏ 1998 Science Framework for California Public Schools. California State Board of Education. 1990. J. A. (1979). "Point of View: Drive the Pseudos Out...". Skeptical Inquirer. 3: 12–13. P. (1978). "Is Parapsychology a Science?". Skeptical Inquirer. 3: 14–32. Moulton ST, Kosslyn SM (בינואר 2008). "Using neuroimaging to resolve the psi debate". Journal of cognitive neuroscience. 20 (1): 182–92. doi:10.1162/jocn.2008.20.1.182. PMID 18095790. {{cite journal}}: (עזרה) Druckman, D. and Swets, J. A. (1988). Enhancing Human Performance: Issues, Theories and Techniques. National Academy Press, Washington, D.C. p. 22. ISBN 0-309-07465-7.{{cite book}}: תחזוקה - ציטוט: multiple names: authors list (link)
אאוכאיד מק דומאנגארט

אאוכאיד מק דומאנגארט (בגאלית סקוטית: Eochaid mac Domangairt - "אאוכאיד בנו של דומאנגארט"; נפטר בשנת 697 לערך) היה מלך דאל ריאטה בשנת 697. אאוכאיד היה בנו של דומאנגארט מק דומנל וחבר קנל נגאבריין (שבט גבריין). אאוכייד מוזכר ב"דואן אלבאנאך" כמלך דאל ריאטה, וכן בכרוניקות נוספות בהם הוא מכונה "ריאנאמייל" (שבור האף). דברי ימי אלסטר ודברי ימי טיגרנאך דברי ימי הפיקטים
אינבכלאך מק פרכאר

אינבכלאך מק פרכאר (בגאלית סקוטית: Ainbcellach mac Ferchair - "אינבכלאך בנו של פרכאר"; מת ב-719) היה מלך דאל ריאטה החל משנת 697 ועד הדחתו בשנת 698. איינבכלאך היה בנו של פרכאר פוטה, וכונה "הטוב" ב"דואן אלבאנאך". ההיסטוריונים חלוקים בשאלה האם מלך אינבכלאך על דאל ריאטה כולה או שמא היה מלך קנל לואיירן (שבט לואיירן) בלבד. בשנת 698 הודח והוגלה לאירלנד. לא ברור כמה זמן שהה בגלות, וייתכן שהוגלה במהלך המאבק בין שבט לואיירן וקנל נגבריין (שבט גבריין) על השליטה בדאל ריאטה. אינבכלאך שב לדאל ריאטה בספטמבר 719 ונהרג במהלך קרב נגד סלבאך בפינגלן (כנראה לוך פיין של ימינו). בנו של אינבכלאך - מוירדאך מק אינבכלאך היה לימים מלך שבט לואיירן. וכן לימים השליטי מוריי (המורמרים של מוריי) טענו להיותם צאצאים של אינבכלאך. דברי ימי אלסטר ודברי ימי טיגרנאך דברי ימי הפיקטים
מאסטרס אולימפיה

מאסטרס אולימפיה (באנגלית: Masters Olympia) הייתה תחרות בינלאומית של פיתוח גוף שנערכה כל שנה על ידי הפדרציה הבינלאומית של פיתוח הגוף (IFBB). את התחרות הגה ג'ו ווידר בשנת 1994 כתחרות שבה יוכלו אלופים לשעבר (אלו שכבר זכו בתחרות היוקרתית מר אולימפיה) להמשיך להתחרות ברמות המקצועיות הגבוהות גם בשנים המאוחרות של חייהם. התחרות נערכה כל שנה עד 2003 (חוץ מב-1998) עד שהופסקה. מאז התוכנית הומשכה למרות שכיום היא נקראת " IFBB Masters Professional World Championships" . בשנת 2006 התקיימה התחרות לראשונה בשם החדש ונערכה בניו יורק ב-15 באפריל. בתחרות ניצח בוב קיקרילו. זוכי התחרות הם: 1994: רובי רובינסון 1995: סוני שמידט 1996: וינס טיילור 1997: וינס טיילור 1998: לא נערכה 1999: וינס טיילור 2000: וינס טיילור 2001: וינס טיילור 2002: דון יאנגבלוד 2003: קלוד גרואלקס תמונות מנצחי התחרות דף התחרות באתר מפתחי גוף(הקישור אינו פעיל)
פרגוס מק אכדאך

פרגוס מק אכדאך (בגאלית סקוטית: Ainbcellach mac Ferchair - "פרגוס בנו של אכדאך"; מת בשנת 781) היה מלך דאל ריאטה החל משנת 778 ועד מותו. פרגוס היה בנו של אאוכייד מק אכדאך, ואחיו של אייד פינד שמלך לפניו, אף שישנן כרוניקות המציינות כי הוא בנו של אייד (עמדה שאינה מקובלת כיום על ידי ההיסטוריונים). על פי "דברי ימי אלסטר" מת פרגוס בשנת 781. לאחר מותו עלה לשלטון דונכוירכה. דברי ימי אלסטר ודברי ימי טיגרנאך דברי ימי הפיקטים
מר אמריקה של IFBB

מר אמריקה (באנגלית: IFBB Mr. America) הייתה תחרות פיתוח גוף שנערכה על ידי הפדרציה הבינלאומית של פיתוח הגוף (IFBB). היא נערכה לראשונה בשנת 1949 ועם התמודדות ישירה עם תחרות מר אמריקה של AAU. אחרי התחרות החד-פעמית בשנת 1949 היא חזרה בשנת 1959 באופן קבוע. התחרות נערכה בשם זה עד שנת 1977 כשניהולה עבר לאחריות ה"ועדה הלאומית לכושר" (NPC) ושמה שונה ל"התחרות הלאומית לפיתוח הגוף של NPC" התחרות החדשה מתקיימת משנת 1982 עד היום. אתר האינטרנט הרשמי של מר אמריקה של IFBB אתר פיתוח גוף
אייד פינד

אייד מק אכדאך המכונה אייד פינד (בגאלית סקוטית: Ainbcellach mac Ferchair - "אייד בנו של אכדאך"; 736 לערך -778) היה מלך דאל ריאטה החל משנת 768 ועד פטירתו. אייד היה בנו של אאוכייד מק אכדאך, צאצאו של דומנל ברק מקנל נגבריין (שבט נגבריין), וזכה לכיוני "פינד" ("הלבן"). כרוניקות מאוחרות מציינות את אייד כאבי סבו של קנת מקאלפין הנחשב לראשון מבין מלכי סקוטלנד. גנאלוגיה זו מיחס את קנת לאאוכייד - בנו של אייד. גניאולוגיות אלה הן מאוחרות, והיסטוריונים מייחסים להם דיוק מועט. על פי "דברי ימי אלסטר", נערך בשנת 768 קרב בפורטריו בין אייד לבין קיניאוד הראשון מלך הפיקטים. "דברי ימי ממלכת אירלנד" (מקור מאוחר ופחות מדויק) הקרב נערך בלנסטר והמנצח בו היה קנת ולא אייד. "דברי ימי אלסטר, מציינים כי אייד נפטר בשנת 778, ולאחר פטירתו עלה לשלטון אחיו פרגוס מק אכדאך. "דברי ימי מלכי אלבה" מזכירים את "חוקי אייד בן אאוכייד" - אשר נשארו בתוקפם עד שלטונו של דונלד מק אלפין מלך סקוטלנד. לא ידועה מהותם של חוקים אלה. דברי ימי אלסטר ודברי ימי טיגרנאך דברי ימי הפיקטים
ליאורה מינקה

ליאורה מינקה (נולדה ב-18 בדצמבר 1953) היא אשת ציבור ישראלית, שהייתה יושבת ראש תנועת אמונה בשנים 2001–2023. מינקה היא בתם של איזי ושושנה פרום. אבי אמה משה דוב מגיד (1901–1963) היה יו"ר המפד"ל בתל אביב וחבר מועצת העיר מטעם המזרחי. אביו הרב קלמן מגיד היה רבן של הערים ארמיאנסק (אנ') בחצי האי קרים ושל קרוז' ווקשנה בליטא ואמו לאה בת ר' צבי הירש דניאלביץ הייתה מיוחסת לגאון מווילנה. בוגרת בית הספר צייטלין. ריכזה סניף בני עקיבא בירושלים, ושירתה בצה"ל בנח"ל בהיאחזות אל על (כיום מושב אלי-עד) ברמת הגולן. דוקטורנטית בחינוך ומפקחת במשרד החינוך לשעבר. ריכזה פרויקט טיפוח מנהיגות נוער, ומרצה בבית הספר לחינוך באוניברסיטת בר-אילן. שימשה גם כמרכזת לימודי תעודת ההוראה במכללת אשקלון. הייתה נציגת המפד"ל במועצה הדתית בתל אביב, ובמועצת העיר תל אביב-יפו. כיהנה כחברת מועצת הנאמנות של התיאטרון הקאמרי ומאז 2022 משמשת כיו"ר הוועד המנהל של התיאטרון. בשנת 2001 נבחרה ליו"ר אמונה - תנועת האישה הדתית לאומית. מוקמה במקום ה-27 ברשימת המפד"ל בבחירות לכנסת השש עשרה (2003. לקראת הבחירות לכנסת השמונה עשרה (2009) מוקמה במקום השישי ברשימת "הבית היהודי", אך לא נבחרה לכנסת. מכהנת בוועד המנהל של מכללת שערי מדע ומשפט. כיהנה בוועד המנהל של היכל התרבות בתל אביב יפו. מינקה היא תושבת תל אביב-יפו, נשואה לשמואל מינקה ואם לארבעה. ביתה, תא"ל ד"ר הדס מינקה-ברנד, היא ראש מערך מדעי ההתנהגות. מדיה וקבצים בנושא ליאורה מינקה בוויקישיתוף כהונה שניה לליאורה מינקה בראש 'אמונה', באתר ערוץ 7, 28 ביוני 2006 אורי פולק, ‏ליאורה מינקה נבחרה מחדש לראשות "אמונה", באתר כיפה, 1 בנובמבר 2011 עפרה לקס, עניין אישי, באתר ערוץ 7, 12 בינואר 2012 ליאורה מינקה מתארחת בתוכנית "שעה של אנשים", רדיו גלי ישראל, 22 באוקטובר 2015 רבי קלמן מגיד באתר אישי ישראל. נדב פולק, ‏ראש מערך מדעי ההתנהגות של צה"ל: הבת של ליאורה מינקה, באתר כיפה, 11 במאי 2017. פרסום המינוי באתר אמונה
סטיבנס

האם התכוונתם ל... ג'ון פול סטיבנס – שופט בית המשפט העליון של ארצות הברית לשעבר ג'ורג' סטיבנס – במאי, מפיק, תסריטאי, וצלם אמריקאי דן סטיבנס – שחקן אנגלי בראד סטיבנס – מאמן כדורסל אמריקאי המאמן את קבוצת בוסטון סלטיקס מליגת ה-NBA. ברט סטיבנס – עיתונאי ועורך יהודי-אמריקאי. הלן סטיבנס – אתלטית אמריקאית וולאס סטיבנס – משורר ועורך דין אמריקאי טובי סטיבנס – שחקן קולנוע, טלוויזיה ותיאטרון אנגלי כריסטופר סטיבנס – דיפלומט אמריקאי, שנהרג כשכיהן כשגריר ארצות הברית בלוב סופיאן סטיבנס – מוזיקאי אמריקאי סטלה סטיבנס (אנ') – שחקנית אמריקאית קט סטיבנס – משורר, מלחין וזמר בריטי ממוצא יווני קפריסאי - שוודי קייטי סטיבנס – שחקנית וזמרת אמריקאית רוברט סטיבנס – שחקן אנגלי ריצ'רד סטיבנס – מחבר ספרים בתחום מערכת ההפעלה UNIX ו-TCP/IP תדיאוס סטיבנס – פוליטיקאי אמריקאי סטיבנסון
שו

האם התכוונתם ל... אישים ששם משפחתם שו: אי-אן שו – מנצח סיני החי ופועל בישראל אירווין שו – סופר ומחזאי אמריקאי, ממוצא יהודי ארטי שו – מוזיקאי ומלחין אמריקאי ג'ו שו – כדורגלן ומאמן כדורגל עבר אנגלי ג'ון שו – פקיד קולוניאלי בריטי שכיהן כמזכיר הראשי של ממשלת המנדט הבריטי בארץ ישראל ג'ורג' ברנרד שו – מחזאי אירי דוק שו – שחקן וראפר אמריקאי וודי שו – נגן חצוצרה ומלחין ג'אז אמריקאי טים שו – שחיין ושחקן כדורמים אמריקאי לוק שו – כדורגלן אנגלי המשחק במנצ'סטר יונייטד לינדזי שו – שחקנית אמריקאית מרטין שו – שחקן אנגלי פיונה שו – שחקנית אירית פרדריק רולנד שו – הרופא הראשי של חברת הנפט העיראקית, בן דוד מדרגה שנייה של המחזאי והסופר ג'ורג' ברנרד שו רוברט שו (מנצח) – מנצח אמריקאי רוברט שו (שחקן) – שחקן, סופר ומחזאי בריטי אחר: שו (אל) (Shu) – אל האוויר במיתולוגיה המצרית שו (אות) (Sho) – אות שנוספה ביוונית בקטריאנית לציון צליל ש ימנית () Ŝ – אות באספרנטו, ששמה נהגה שׁוֹ שו (כלי נגינה) (Shō) - כלי נשיפה יפני בעל 17 קנים שוּ (עוגיה גאורגית) – עוגיה גאורגית ועדת שו – ועדת חקירה ברשות השופט סר וולטר שו, שמונתה לחקור את מאורעות תרפ"ט וו-שו (Wu-shu)– אמנות לחימה סינית יין שו (Yīnxū) – חורבותיה של עיר הבירה האחרונה של שושלת שאנג שו הא רי (Shuhari) – מושג מאמנויות הלחימה היפניות המתאר את שלבי הלמידה עד דרגת אמן שם שו פו (Sham Shui Po) – תחום מנהלי בקאולון שבהונג קונג
ארנולד קלאסיק

ארנולד קלאסיק (באנגלית: Arnold Classic) היא תחרות פיתוח גוף שנתית הנערכת על ידי הפדרציה הבינלאומית של פיתוח הגוף (IFBB) שיוסדה על ידי ארנולד שוורצנגר וקרויה על שמו. התחרות מתקיימת בשלהי פברואר או בתחילת מרץ בקולומבוס שבאוהיו, ארצות הברית. התחרות הראשונה התקיימה ב-1989. בקרב מפתחי הגוף, נחשבת "ארנולד קלאסיק" לתחרות הרווחית ביותר, כשהפרס הראשון עומד על 130,000 דולר, רכב האמר, ושעון רולקס. תחרות "ארנולד קלאסיק" מתחרה עם "מר אולימפיה" מבחינת היוקרה והפופולריות. עם השנים הורחבה "ארנולד קלאסיק" לתחומים נוספים, כגון: יוגה, ריקוד, עידוד, קשתות, ועוד. ארנולד קלאסיק כוללת שלוש תחרויות לנשים: "מיס אינטרנשיונל", "פיגר אינטרנשיונל", "פיטנס אינטרנשיונל". ברוב המקרים הייתה תחרות "ארנולד קלאסיק" צמודה ולעיתים רק נקודה או שתיים הפרידו בין המנצחים. זוכות מיס אינטרנשיונל זוכות פיגר אינטרנשיונל זוכות פיטנס אינטרנשיונל מדיה וקבצים בנושא ארנולד קלאסיק בוויקישיתוף אתר האינטרנט הרשמי של ארנולד קלאסיק
אבוקסיס

אַבּוּקְסִיס, או אַבֵּקָסִיס (לעיתים אביקסיס ואף אביקציץ), הוא שם משפחה יהודי צפון-אפריקאי הנובע, ככל הנראה, מהמילה הערבית קסיס (קשיש בעברית) במשמעות של זקן השבט ו/או מנהיג רוחני. בחינה של איות שם המשפחה על מצבות, כתובות וספרי קודש ממרוקו מראה שהשם המקורי הוא אבי קציץ, (צדי בערבית נהגת בקירוב לסמך), ולא "קסיס", שהוא כתיב שגוי על פי תעתיק השם בלועזית "Abecasiss". התואר "קסיס" (قسيس) בשפה הערבית משמעותו איש דת נוצרי, ומעולם לא היה נמצא בשימוש בקרב יהודים. שבט יהודי בשם "בני קציץ" (بنو القصيص) מאזור החיג'אז ידוע ממקורות ערביים, ייתכן שהשבט נדד לצפון אפריקה ואנדלוסיה אחרי גירוש יהודי החיג'אז בפקודת עומר אבן אל-ח'טאב במאה ה-7, ובני משפחת אביקציץ הם צאצאיו. האם התכוונתם ל... אורלי לוי-אבקסיס – חברת הכנסת מטעם הליכוד, לשעבר השרה לחיזוק וקידום קהילתי אלייט אבקסיס – סופרת יהודייה-צרפתייה יוסי אבוקסיס – כדורגלן עבר ומאמן כדורגל ישראלי יעל אבקסיס – שחקנית ודוגמנית ישראלית נדב אבקסיס – קומיקאי ישראלי ריימונד אבקסיס – שחקנית ישראלית, אמה של יעל אבקסיס [1] [2]
פיטנס אינטרנשיונל

פיטנס אינטרנשיונל (באנגלית: Fitness International, בתרגום חופשי: "כושר בינלאומי") היא תחרות כושר חד שנתית לנשים שנערכת על ידי הפדרציה הבינלאומית של פיתוח הגוף. התחרות מתקיימת כל שנה כחלק מהתחרות ארנולד קלאסיק ונערכה לראשונה בשנת 1997. סוזי קורי מחזיקה במספר הרב ביותר של זכיות (4). מיס אולימפיה מיס אינטרנשיונל פיגר אינטרנשיונל
וקטור יחידה

במרחב נורמי (מרחב וקטורי עם נורמה), וקטור יחידה הוא וקטור שאורכו 1. וקטור יחידה מסומן פעמים רבות עם "כובע", למשל   i ^ {\displaystyle \ {\hat {i}}} . במרחב אוקלידי, המכפלה הסקלרית של שני וקטורי יחידה היא קוסינוס הזווית שביניהם. הווקטור המנורמל   u ^ {\displaystyle \ {\hat {u}}} (של וקטור   u {\displaystyle \ u} השונה מ   0 {\displaystyle \ 0} ) הוא וקטור יחידה שכיוונו זהה לזה של   u {\displaystyle \ u} , כלומר u ^ = u | | u | | {\displaystyle \mathbf {\hat {u}} ={\frac {\mathbf {u} }{||\mathbf {u} ||}}} לעיתים משמש המושג וקטור מנורמל כמילה נרדפת למושג וקטור יחידה. כיוון שאורך הווקטור מוגדר על ידי הנורמה שלו (הנורמה היא ערך המתקבל על ידי פונקציית מרחק (מטריקה) המוגדרת במרחב מטרי אל שדה הממשיים), ניתן לקבל וקטור יחידה מכל וקטור (פרט לווקטור האפס) על ידי חלוקת הווקטור המקורי באורכו. לאבריו של בסיס למרחב וקטורי נבחרים פעמים רבות וקטורי יחידה. במערכת התלת-ממדית של קואורדינטות קרטזיות אלה הם וקטורי היחידה i,‏ j ו-k, לאורך הצירים x,‏ y ו-z. לעיתים נהוג לסמן גם פשוט   x ^ ,   y ^ ,   z ^ {\displaystyle \ {\hat {x}},\ {\hat {y}},\ {\hat {z}}} בקואורדינטות קרטזיות או   r ^ ,   θ ^ ,   ϕ ^ {\displaystyle \ {\hat {r}},\ {\hat {\theta }},\ {\hat {\phi }}} בקואורדינטות כדוריות כדי להימנע מכפל משמעות ולזכור יותר טוב את כיוון וקטורי היחידה. וקטור יחידה, באתר MathWorld (באנגלית)
פיגר אינטרנשיונל

פיגר אינטרנשיונל (באנגלית: Figure International, בתרגום חופשי: "גזרה בינלאומית") היא תחרות כושר חד שנתית לנשים שנערכת כל שנה על ידי הפדרציה הבינלאומית של פיתוח הגוף כחלק מהתחרות היוקרתית ארנולד קלאסיק ונערכה לראשונה בשנת 2003 (זאת הייתה תחרות הגזרה המקצועית הראשונה ב-IFBB). ג'ני ליין היא המתחרה שמחזיקה במרבית התארים (3 במספר). מיס אולימפיה מיס אינטרנשיונל פיטנס אינטרנשיונל
מיס אינטרנשיונל (פיתוח גוף)

מיס אינטרנשיונל (באנגלית: Ms. International) היא תחרות מקצועית למפתחות גוף שנערכת על ידי הפדרציה הבינלאומית של פיתוח הגוף (IFBB). מיס אינטרנשיונל נחשבת לרוב לתחרות השנייה ביוקרה למפתחות גוף (אחרי תחרות מיס אולימפיה). התחרות נערכה לראשונה בשנת 1986 ומאז נערכת כל שנה (חוץ משנת 1987). מאז שנת 1989 התחרות נערכת כחלק מהתחרות ארנולד קלאסיק. בשנת 2000 נכנסו לתחרות קטגוריות משקל: משקל כבד ומשקל קל ומנצח כללי מבין השתיים. התחרות חזרה לפורמט הפתוח בשנת 2006. האשה שמחזיקה את מרבית התארים היא יאקסני אוריקן (4 תארים). משנת 2000 עד שנת 2005 הוכרזו גם זוכות בקטגוריות משקל קל ומשקל כבד שמהן נבחרה הזוכה הכללית (בפועל זוכת הקטגוריה "משקל כבד" זכתה בתואר הכללי): מיס אולימפיה פיגר אינטרנשיונל פיטנס אינטרנשיונל אתר האינטרנט הרשמי של מיס אינטרנשיונל